Държавен вестник, бр. 90, 2009 г., стр. 33

БРОЙ  90	
Д Ъ Р Ж А В Е Н  В Е С Т Н И К 	
СТР.  33  
са необходими на заемополучателя за разхо­
дите, които предстои да бъдат извършени на 
териториите на други страни членки с оглед 
постигане целите на заема.
(б) При изключителни обстоятелства, кога­
то средствата в местна валута, необходими за 
целите на заема, не могат да бъдат набрани от 
заемополучателя в разумни срокове, банката 
може да предостави на заемополучателя като 
част от заема необходимата сума в съответ­
ната валута.
(в) В случай че проектът косвено поражда 
повишена необходимост от обмяна на чужда 
валута от страната членка, на чиято територия 
се осъществява проектът, банката може при 
изключителни обстоятелства да предостави 
на заемополучателя като част от заема под­
ходящо количество злато или чужда валута, 
което не надвишава местните разходи на за­
емополучателя във връзка с целите на заема.
(г) Банката може при изключителни об­
стоятелства по молба на страна членка, на 
чиято територия се разходва част от заема, да 
изкупи обратно със злато или чужда валута 
част от валутните средства на тази страна 
членка, разходвани по описания начин, но в 
никакъв случай изкупената част не може да 
надхвърля сумата, с която разходите по зае­
ма в подобна територия пораждат повишена 
необходимост от средства в чужда валута.
Раздел 4. Разпоредби за плащане по преки 
заеми
Договорите за заем съгласно раздел 1 (a) 
(i) или (ii) от този член се съставят в съот­
ветствие със следните условия за плащане:
(a) Сроковете и условията за плащане на 
лихви и амортизации, падеж и дати на пла­
щане за всеки заем се определят от банката. 
Банката също така определя и процента, как­
то и всички други условия за комисионите, 
дължими във връзка с подобен заем.
При заемите, отпуснати съгласно раздел 
1 (a) (ii) от този член през първите десет го­
дини от дейността на банката, този процент 
на комисионата не може да бъде по-нисък от 
един процент годишно или по-висок от един 
и половина процента годишно и се начислява 
върху неизплатената част от всеки подобен 
заем. В края на посочения десетгодишен пе­
риод процентът на комисионата може да бъде 
намален от банката както по отношение на 
неизплатените части от вече отпуснати заеми, 
така и по отношение на бъдещи заеми, ако 
резервите, натрупани от банката по раздел 6 
от този член и от други приходи, се считат 
за достатъчни, за да оправдаят подобно на­
маляване. Що се отнася до бъдещите заеми, 
банката също така може да решава по свое 
усмотрение да увеличи процента на комисио­
ната над посочения по-горе лимит, ако опитът 
сочи, че подобно увеличение е желателно.
(б) Във всички договори за заем трябва 
да се посочва валутата или валутите, в ко­
ито следва да се извършват плащанията по 
договорите към банката. По избор на заемо­
получателя обаче подобни плащания могат да 
бъдат извършвани в злато или, при съгласие 
от страна на банката, във валутата на страна 
членка, различна от посочената в договора.
(i) При заеми, отпускани съгласно раздел 1 
(a) (i) от този член, в договорите за заем 
трябва да се предвижда плащанията към 
банката на лихви, други такси и амортиза­
ции да бъдат извършвани в заетата валута, 
освен ако страната членка, чиято валута е 
заета, се съгласи тези плащания да бъдат 
извършвани в друга посочена валута или 
валути. Подобни плащания при изпълнение 
на разпоредбите на член II, раздел 9 (в) 
трябва да са еквивалентни на стойността 
на договорните плащания към момента 
на отпускане на заемите по отношение на 
валутата, посочена за тази цел от банката 
с мнозинство от три четвърти от общия 
брой гласове. 
(ii) При заеми, отпускани съгласно раздел 1
(a) (ii) от този член, общата неизплатена 
и дължима на банката сума в която и 
да е валута не трябва в който и да било 
момент да надхвърля общата сума на не­
изплатените и дължими в същата валута 
привлечени от банката средства съгласно 
раздел 1 (a) (ii).
(в) Ако определена страна членка страда 
от остър недостиг на валута, поради което 
е възпрепятствана да обслужва който и да 
било заем, договорен от тази страна членка 
или гарантиран от нея или някоя от нейните 
институции, по начина, определен в договора, 
засегнатата страна членка може да подаде ис­
кане до банката за облекчаване на условията 
за плащане. Ако банката е убедена, че извест­
но облекчаване е в интерес на определената 
страна членка и на дейността на банката и 
на нейните страни членки като цяло, тя може 
да предприеме действия съгласно всяка една 
или и по двете следващи по-долу точки във 
връзка с цялото годишното обслужване или 
част от него:
(i) Банката може по своя преценка да по­
стигне договореност със засегнатата страна 
членка за приемане на плащания по обслужва­
нето на заема във валутата на страната членка 
за периоди, ненадхвърлящи три години, при 
подходящи условия относно използването на 
подобна валута и поддържането на обменна­
та стойност на валутата, както и за обратно 
изкупуване на подобна валута при подходящи 
условия. 
(ii) Банката може да промени условията на
амортизация или да удължи срока на за­
ема, или и двете.